Vásárhelyi Pál emléke
A Tisza megrettent, hallván, hogy megzabolázni
   Féktelen áradatát, Őt jelölé ki a nép,
Őt, ki csatornát tört az erősb Duna szirtjein által,
   S csüggő szirtfalakon vert diadalmi utat. —
Hasztalanul remegett! mielőtt Vásárhelyi művét
   Elkezdhette vizen, sírba ragadta a föld.
De föld s víz feledék, hogy a hű nő- s árva családnak
   S a haza könnyeiben fennmaradand a jeles!
Versek